**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ** на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18, 157/20 и 142/22), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19 и 67/21) и Закључка Комисије за давање сагласности за ново запошљавање и додатно радно ангажовање код корисника јавних средстава: 51 Број:112-4476/2023 од 31. маја 2023. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Управа за пољопривредно замљиште, Београд, Грачаничка 8

**II Радна места која се попуњавају:**

**1. Радно место руководилац Групе**, у звању виши саветник, Група за правне и опште послове, Управа за пољопривредно земљиште, 1 извршилац;

**Опис послова**: Руководи и координира радом Групе (планира, усмерава и надзире рад државних службеника у Групи); припрема предлог Правилника о унутрашњем уређењу и систематизацији радних места у Управи за пољопривредно земљиште; припрема одговоре и поступа по представкама физичких и правних лица и поступа по препорукама заштитника грађана; кооринира пословима на изради Плана интегритета, спровођење прописа из области борбе против корупције, безбедности и здравља на раду и пружање стручне подршке из области примене Закона о слободном приступу информацијама од јавног значаја и Закона о заштити података личности; припрема годишњи програма рада и извештаје о раду Управе за пољопривредно земљиште; надзире израду нацрта уговора, уз сагласност Државног правобранилаштва, на основу којих се врши коришћење буџетских средстава, уз сповођење законске процедуре по Закону о јавним набавкама; организује спровођење поступка пописа имовине Управе; израђује План јавних набавки и спроводи поступак јавних набавки, израђује конкурсну документацију у поступцима јавних набавки; обавља и друге послове по налогу директора.

**Услови**: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 7 година, положен државни стручни испит, као и потребне компетенције за рад на радном месту.

**Место рада**: Београд.

**2**. **Радно место за финансијско материјалне послове**, у звању саветник, Група за финансијско материјалне послове, Управа за пољопривредно земљиште, 1 извршилац;

**Опис послова:** Учествује у изради предлога финансијског плана за израду Закона о буџету у делу који се односи на Управу и саставља пореску пријаву; прати реализацију буџета у складу са одобреним квотама; израђује кварталне извештаје о извршењу буџета-периодични и завршни рачун; припрема извештаје о коришћењу финансијских средстава у складу са Програмом за утврђивање радова на заштити и уређењу пољопривредног земљишта; учествује у припреми и реализацији плана јавних набавки; води евиденцију о плаћању закупа и евиденцију о дуговањима по основу закупа пољопривредног земљишта у државној својини; проверава документацију и припрема документа за наплату коришћења пољопривредног земљишта у државној својини; обавља и друге послове по налогу руководиоца Групе.

**Услови:** Стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада**: Београд.

**3. Радно место за планирање коришћења пољопривредног земљишта**, у звању саветник, Одсек за планирање коришћења пољопривредног земљишта, Управа за пољопривредно земљиште, 1 извршилац;

**Опис послова:** Врши контролу предлога годишњих програма заштите, уређења и коришћења пољопривредног земљишта аутономне покрајине и јединица локалне самоуправе; израђује предлоге сагласности на годишње програме заштите, уређења и коришћења пољопривредног земљишта аутономне покрајине и јединица локалне самоуправе; израђује решења о давању сагласности на одлуку о расписивању огласа о давању у закуп и на коришћење пољопривредног земљишта у државној својини; врши контролу испуњености услова за остваривање права пречег закупа и осталих врста закупа; припрема одговоре на представке физичких и правних лица; учествује у изради географског информационог система о пољопривредном земљишту; обавља и друге послове по налогу шефа Одсека.

**Услови:** Стечено високо образовање из научне области биотехничке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 годинe, положен државни стручни испит, као и потребне компетенције за рад на радном месту.

**Место рада**: Београд

**4. Радно место за поступање у законом уређеним поступцима**, у звању виши саветник, Група за поступање у судским и управним поступцима, Управа за пољопривредно земљиште, 1 извршилац;

**Опис послова:** Израђује све врсте поднесака и предузима све законом предвиђене процесне радње у судским споровима и другим судским поступцима, управним поступцима, Управним споровима и другим законом уређеним поступцима у циљу заштите имовинско-правних интереса Републике Србије из области пољопривредног земљишта; израђује изјашњења и предлоге по захтевима државног правобранилаштва у вези са судским и управним поступцима који се воде у циљу заштите имовинских интереса Републике Србије; прати и анализира примену прописа из области пољопривредног земљишта и предлаже одговарајућа решења за њихову измену; иницира покретање судских, управних и других поступака у циљу заштите својине Републике Србије на пољопривредном земљишту, као и друге законом уређене поступке из надлежности Управе; иницира поступке за укњижење својине Републике Србије на пољопривредном земљишту, као и уписе у јавну евиденцију непокретности и права на њима, као и других права у корист Републике Србије на пољопривредном земљишту; прати ставове Управног суда у поступцима одлучивања по тужбама у управним споровима, као и судску праксу и праксу другостепених органа управе и о истима обавештава надлежне инспекцијске органе; припрема одговоре на представке физичких и правних лица; обавља и друге послове по налогу руководиоца Групе.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 7 година, положен државни стручни испит, као и потребне компетенције за рад на радном месту.

**Место рада**: Београд

**5. Радно место за припрему документације о давању на коришћење, закуп или замену пољопривредног земљишта у државној својини**, у звању саветник, Одсек за управљање пољопривредним земљиштем у државној својини, Управа за пољопривредно земљиште, 1 извршилац;

**Опис послова:** Контролише документацију приложену уз одлуке и уговоре о давању у закуп и на коришћење пољопривреднoг земљишта у државној својини; контролише и валидира одлуке о давању у закуп и на коришћење пољопривредног земљишта у државној својини и уговоре о закупу и коришћењу пољопривредног земљишта у државној својини и прати њихову реализацију; води евиденцију о пољопривредном земљишту у државној својини које је дато у закуп; припрема изјашњења Државном правобранилаштву о статусу пољопривредног земљишта које је у државној својини; проверава и припрема документацију у поступку замене пољопривредног земљишта у државној својини; обавља и друге послове по налогу шефа Одсека.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада**: Београд

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција за сва извршилачка радна места:**

1. „Организација и рад државних органа РС“ - провераваће се путем теста (писмено).

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“ - провераваће се путем симулације (писмено).

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем 1:**

1. Посебне функционалне компетенције за област рада послови јавних набавки:  методологија за припрему документације о набавци у поступку јавних набавки, методологија за отварање и стручну оцену понуда и доношење одлуке о исходу поступка јавне набавке, методологија за заштиту права у поступку јавних набавки и облигациони односи-  провераваће се писано, путем симулације.

2. Посебна функционална компетенција за одређено радно место – прописи и акти из надлежности и организације органа (Закон о пољопривредном земљишту) – провераваће се писано, путем симулације.

3. Посебна функционална компетенција за одређено радно место -  прописи из делокруга радног места (Закон о слободном приступу информацијама од јавног значаја) – провераваће се писано, путем симулације.

**За радно место под редним бројем 2:**

1. Посебне функционалне компетенције за област рада финансијско-материјални послови: буџетски систем Републике Србије и поступак извршења буџета   -  провераваћ се писано, путем симулације.

2. Посебна функционална компетенција за одређено радно место – прописи и акти из надлежности и организације органа (Закон о пољопривредном земљишту) – провераваће се писано, путем симулације.

3. Посебна функционална компетенција за одређено радно место -  прописи из делокруга радног места (Правилник о систему извршења буџета РС) – провераваће се писано, путем симулације.

**За радно место под редним бројем 3:**

1. Посебне функционалне компетенције за област рада стручно оперативни послови – методе обраде и израде прегледа података и методе анализе и закључивања о стању у области -  провераваће се писано, путем симулације.

2. Посебна функционална компетенција за одређено радно место – прописи и акти из надлежности и организације органа (Закон о пољопривредном земљишту) – провераваће се писано, путем симулације.

3. Посебна функционална компетенција за одређено радно место -  прописи из делокруга радног места (Уредба о условима, начину и поступку за давање пољопривредног земљишта у државној својини на коришћење у непољопривредне сврхе и Правилник о условима и поступку давања у закуп и на коришћење пољопривредног земљишта у државној својини) – провераваће се писано, путем симулације.

**За радно место под редним бројем 4:**

1. Посебне функционалне компетенције за област рада стручно – оперативни послови: методе анализе и закључивања о стању у области, облигациони односи и имовинско- правни односи -  провераваће се писано, путем симулације.

3. Посебна функционална компетенција за одређено радно место – прописи и акти из надлежности и организације органа (Закон о пољопривредном земљишту) – провераваће се писано, путем симулације.

4. Посебна функционална компетенција за одређено радно место -  прописи из делокруга радног места (Закон о парничном поступку, Закон о враћању утрина и пашњака селима на коришћење) – провераваће се писано, путем симулације.

**За радно место под редним бројем 5:**

1. Посебне функционалне компетенције за област рада - управно правни послови – општи управни поступак и правила извршења решења донетог у управном поступку - провераваће се писано, путем симулације

2. Посебна функционална компетенција за одређено радно место – прописи и акти из надлежности и организације органа (Закон о пољопривредном земљишту) – провераваће се писано, путем симулације.

3. Посебна функционална компетенција за одређено радно место -  прописи из делокруга радног места (Закон о враћању одузете имовине и обештећењу,  Уредба о условима, начину и поступку за давање пољопривредног земљишта у државној својини на коришћење у непољопривредне сврхе, Правилник о условима и поступку давања у закуп и на коришћење пољопривредног земљишта у државној својини) – провераваће се писано, путем симулације.

**Провера понашајних компетенција за сва извршилачка радна места:**

Понашајне компетенције за радна места под редним бројем од 2 - 5 (управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.

Понашајне компетенције за радно место под редним бројем 1. (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и управљање људским ресурсима) провераваће се путем психометријских тестова и интервјуа базираном на компетенцијама.

**Интервју са комисијом и вредновање кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачких радних места”.

**V Лица задужено за давање обавештења о конкурсу:** Саво Гњидић тел: 011/3616-284 од 11,00 до 13,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство),

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, бр. 18/16, 95/18- аутентично тумачење и 2/23 – Одлука УС) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 9. новембра 2023. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Службе за управљање кадровима и Министарства пољопривреде, шумарства и водопривреде. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном месту, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци - Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао в.д. директора Управе за пољопривредно земљиште.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде; на интернет презентацији Службе за управљање кадровима (www.suk.gov.rs), на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.